Յոհան Քրիստիան Ֆիշեր

Յոհան Քրիստիան Ֆիշեր, (, ), գերմանացի կոմպոզիտոր և հոբոյիստ, Եվրոպայում 1770-ականների ամենահայտնի հոբոյի մենակատարներից մեկը։

Լուդվիգսլուստում Մեքլենբուրգ-Շվերինի դուքսի համար գրագիր և թատերական ռեժիսոր աշխատած Ֆիշերին այժմ վերագրվում է անզուգական Symphony with Eight Obbligato Timpani-ն, որը նախկինում վերագրվում էր Շվերինի պալատական կոմպոզիտոր Յոհան Վիլհելմ Հերտելին։ Նա որոշ ժամանակ անցկացրել է Դրեզդենում, բայց հեռացել է յոթնամյա պատերազմի ընթացքում տեղի ունեցած պրուսական օկուպացիայից հետո՝ համերգային շրջագայությունների համար, որոնք ավարտվել են Լոնդոնում, այնտեղ նա ակտիվ էր որպես կատարող, կոմպոզիտոր և ուսուցիչ, և ներկայացրել է հոբոյի նեղ փողով անգլիական մոդելը։ Լոնդոնում Ֆիշերը միացել է Ջորջ III-ի թագուհի Շառլոտա Մեկլենբուրգ-Ստրելիցի՝ մեծ մասամբ գերմանական «Թագավորական խմբին»։

Ֆիշերը Թոմաս Գեյնսբորոյի ժամանակակիցն էր, և նրանք իրականում ընկերներ էին։ Ֆիշերը կապվել է Գեյնսբորոյի դստեր՝ Մերիի («Մոլլի») հետ՝ միաժամանակ սիրախաղ անելով Գեյնսբորոյի մեկ այլ դստեր՝ Մարգարետի («Փեգի») հետ 1780 թվականի փետրվարին Ֆիշերն ամուսնացել է Մերիի հետ, բայց ամուսնությունը տևել է ընդամենը 8 ամիս՝ նրանց տարաձայնությունների և Ֆիշերի խաբեության պատճառով։

Ֆիշերը հրատարակել է հոբոյի մի քանի ձեռնարկներ՝ տարբեր վերնագրերով՝ The Compleat Tutor for the Hautboy (մոտավորապես 1770 թվական), New and Complete Instructions for the Oboe or Hoboy (մոտավորապես 1780 թվական) և The Hoboy Preceptor (1800): Նրա աշակերտների թվում էր կոմպոզիտոր և հոբոյիստ Չարլզ Ջ, Սաքը (1887-1920)։

Չարլզ Լորեյն Սմիթի A Sunday concert ( Կիրակնօրյա համերգ ) փորագրությունը / ակվատինտը, որը լույս է տեսել 1782 թվականի հունիսի 4-ին, պատկերում է կլավեսինի շուրջ հավաքված մի նշանավոր երաժշտական խմբի, որոնց թվում են Ֆիշերը և Չարլզ Բյոռնին։

Մոցարտը Յոհան Քրիստիան Ֆիշերի մենուետի վրա կազմել է C մաժոր տասներկու վարիացիա (Կ.179 [189a])։

Ծանոթագրություններ 

Գերմանացի կոմպոզիտորներ
1730-ականների ծնունդներ
Ամառային երիտասարդական վիքիճամբարի հոդվածներ